Դավիթ Բաբայան (ռեժիսոր)

**Դավիթ Ռաֆայելի Բաբայան** (), հայ ռեժիսոր, սցենարիստ, դերասան, երաժիշտ, գրող։

Նկարիչ, ռեժիսոր Ռաֆայել Բաբայանի որդին։

Ստեղծագործական կեղծանունը՝ Դոդո։

## Կենսագրություն
1988 թվականին ավարտել է Երևանի Վալերի Բրյուսովի անվան օտար լեզուների ինստիտուտը։ 1987-1993 թթ․՝ Երևանի պետական կամերային թատրոնի դերասան։ Արժանացել է «Ինտելեկտի համար» մրցանակի՝ Նանտ քաղաքում անցկացված միջազգային թատերական փառատոնում։

1988 թ․ նկարիչ Էդուարդ Հակոբյանի հետ համատեղ կազմակերպել է Հայաստանում  առաջին սյուրռեալիստական ցուցահանդեսը (կերպարվեստ, պոեզիա)։ 

1993- 1995 թթ․ եղել է  «ОРТ»  հեռուստաալիքով հեռարձակվող  «Կաբարե-բոլոր աստղերը» հաղորդման վարողը (Գեորգի Ամիրաղյանի հետ համատեղ) և համառեժիսորը։ 1993- 1996 թթ․ եղել է «Իվանով, Պետրով, Սիդորով» և «Դիվանագիտական սուրհանդակ» հաղորդումների համառեժիսորը։

Աշխատել է «Հրաշքների դաշտ երեխաների համար» և « Ինտերկոնտ» թերթերում՝ որպես կրեատիվ մենեջեր։

1992 թ․ Արթուր Սաթյանի և Ալեքսանդր Աղամյանի հետ համատեղ ստեղծել է «Արտ-Դոդո տրիո» ջազային խումբը։

Նույն թվականին Արմեն Հյուսնունցի հետ ձայնագրել է դուետ՝ վավերագրական ֆիլմի համար։ 

1998 թվականից մինչև 2014 թվականը եղել է «Շարմ Հոլդինգ» ընկերության գլխավոր ռեժիսորը։

Իր ստեղծած կինոնկարների, անիմացիոն ֆիլմերի, հեռուստանախագծերի, երաժշտական հոլովակների  համար արժանացել է մրցանակների։ Դավիթ Բաբայանի ստեղծագործելու ժանրային շրջանակը լայն է՝ արտ-հաուս կինոյից և էքսպերիմենտալ վիդեոարտից մինչև կոմերցիոն գովազդ և բեմական շոուներ։

Նրա ռեժիսորական ոճն առանձնանում է իր մասշտաբայնությամբ, տարբեր ոճերի համադրությամբ, դրամատուրգիայով պայմանավորված տեխնիկական նորամուծություններով։ Իր ստեղծագործության մեջ նա համատեղում է սյուրռեալիզմը, մոգական ռեալիզմը, բանաստեղծական հակաուտոպիան, սթիմփանկը և կիբերփանկը։ 

Ավելի քան 200 գովազդային հոլովակների ռեժիսոր է։ 

2023 թվականից Հայկական կինոակադեմիայի անդամ է։

## Տեսահոլովակներ
* «Բերդ պար» (Եվրոպական ռադիոհեռարձակման միության (EBU – European Broadcasting Union) «Midnight circus» մրցութային նախագծի մրցանակ) 
* «Այսպես էլ ապրում ենք» - Ֆորշ (Տարվա լավագույն տեսահոլովակ)
* «Բարև, Երկիր» (Տարվա լավագույն տեսահոլովակ)
* «Կարմիր, կապույտ, ծիրանագույն» (մրցանակ Armenian Music Awards-ի (ԱՄՆ) «Լավագույն տեսահոլովակ» անվանակարգում)
* «Գնա ու կռվիր» - Ալլա Լևոնյան (Տարվա լավագույն տեսահոլովակ նոմինացիա)
* «Ձեռքդ տուր ինձ»
* «Ջան, ջան» (Եվրատեսիլի լավագույն տեսահոլովակ՝ ըստ ինտերնետային քվեարկության)
* «Արարատ» - Արտո Թունջբոյաջյան (Լավագույն ռեժիսորական աշխատանք «Armenian Music Awards»-ում (ԱՄՆ)
* «Երևանս» - Թաթա Սիմոնյան
* «Հայաստանը դու ես»
* «Քեզ հետ, քո կողքին, Հայաստան»
* «Դեպի ապահով Հայաստան»
* «Արև ենք միասին»
* «Ապրելու ապրիլ» - Ինգա և Անուշ Արշակյաններ ( Մրցանակ «Armenia Awards» -ում, Մոսկվա)
* «Գութան» - Ինգա և Անուշ Արշակյաններ
* «Մշո գորանի» 
* «Մենք ենք, մեր սարերը» - Ինգա և Անուշ Արշակյաններ
* «Շիկահեր ու կարճատես» - Էմմա Ասատրյան

## Ֆիլմագրություն
### Անիմացիոն ֆիլմեր.

* «Jazz. Fool around»
* «Կաֆկայի երազը» (Ազգային կինոակադեմիայի «Անահիտ» մրցանակ՝ «Լավագույն անիմացիոն ֆիլմ» անվանակարգում, Հայաստանի կինոռեժիսորների գիլդիայի մրցանակ՝ «Լավագույն անիմացիոն ֆիլմ», Գլխավոր մրցանակ Միլանի «KAAFILM» փառատոնում, «Լավագույն անիմացիոն ֆիլմ» Տորոնտոյի «Pomegranate Film festival 2024»-ում», «Պրոֆեսիոնալ ժյուրիի հատուկ հիշատակում» ֆրանսալեզու կինոյի Palmares 21-րդ փառատոնում, «Անսի» ամենամեծ և ամենահեղինակավոր անիմացիոն միջազգային կինոփառատոնի (Festival international du film d’animation d’Annecy) պաշտոնական մրցույթ։
* «Happy bluesday» («Լավագույն անիմացիոն ֆիլմ» Կինեմատոգրաֆիստների կոնֆեդերացիայի «Ոսկե կամար» փառատոնում)

### Ֆիլմեր
* «Շեկո» (կարճամետրաժ)
* «Մաֆիա» ( կարճամետրաժ)
* «Մալխաս» (վավերագրական)
* «55 նոտա օկտավայում» (վավերագրական)
* «Լևոն Թութունջյան» (մոքյումենտարի)
* «Կոստան Զարյան. Օտարը» (մոքյումենտարի)
* «Հավատի խորհրդավոր ուղին։ Հայկական քրիստոնեության պատմությունը», 12 մաս. 
* «Բերենիկա» (արտադրության փուլում է) 

### Դերասանական աշխատանքներ
**Որպես դերասան ․** 

**Կինոդերեր**

* «Ժամկետը՝ յոթ օր» - (Առաքյալ)
* «Մեր բակը 1» - (Նկարիչ Դոդո)
* «Մեր բակը 2» - (Նկարիչ Դոդո)
* «9.1.6» - (Տարօրինակ մարդ)

**Հնչյունավորում և կրկնօրինակում**

* ** ** «Որտեղ էիր, մարդ»                          
*   «Լռության սիմֆոնիա» 
*   «Սուպերգիրք» 
*   «Կոմիտաս»                       
*   «Պանդոկ»  - անիմացիոն
*    «Գնացք» - անիմացիոն 
*    «Անահիտ» - անիմացիոն                           
*   «Օլիմպիկոս» - անիմացիոն 
*   «Կաֆկայի երազը» - անիմացիոն

## Բեմական նախագծեր
* «Էրեբունի-Երևան»
* «Վերջապես Հայաստանում»
* «04 տրանզիտ 05»
* «Երևան –Մոսկվա․ տրանզիտ» 
* «Հատուկ նշանակության երգեր»
* «Երևան –Կիև․ տրանզիտ»
* «Աննա Մայիլյան. Իմ Կոմիտաս» 
* «Հայկ և Բել» բալետ (լիբրետո և ռեժիսուրա)  
* «Ազնավուր ֆոլկ» 
*  «Ազնավուր ռոք»
*  «Dvinzz»

### Ֆեյշն շոու
* "Seeing trees where others see poles" 
* «Isis reborn»  
* “Infiniti”
* «Fashion Jazz Quartet»
* «Oriflame fashion night»

### Օպերային թատրոն
Հայաստանի օպերայի և բալետի ազգային թատրոնի «Սոմա» և «Տուլուզ Լոտրեկ» ներկայացումների վիդեոկոնտենտի ռեժիսորն է։

## Երաժշտություն
**2012 թ․ թողարկել է «The fingers by their own» ալբոմը՝ ջազային  «քոնթեմփրի» ոճում։** 

Ալբոմի վրա աշխատել են․

Դոդո – դաշնամուր, վոկալ, կոմպոզիտոր, պրոդյուսեր

Արտյոմ Մանուկյան –բաս, թավջութակ

Արթուր Գրիգորյան – տենոր և սոպրանո սաքսոֆոններ

Արման Ջալալյան –հարվածային գործիքներ

Արթուր Սողոյան – կիթառ

Վահագն Հակոբյան - երկրորդ դաշնամուր    

**2022 թ․ Դավիթ Դավթյանի հետ գրել է «Չնչիկ» գեղարվեստական ​​ֆիլմի երաժշտությունը։**

## Գրականություն
**«Հոգեհանգիստ կրկնականչով», «Ստեֆանիա և երկու լուսին», «Անձրև Ջոլֆալո վայրում» վեպերի և բանաստեղծական ժողովածուների հեղինակն է։**

**Գիրք «Բնակավայրեր։ «Արոն Դոյի բանաստեղծական ստերի բառարանը» հրատարակվել է «ЭКСМО» -ի կողմից 2022 թվականին։**

## Ծանոթագրություններ

Կատեգորիա:ԵՊԼՀ շրջանավարտներ
Կատեգորիա:Հայ դերասաններ
Կատեգորիա:Հայ ռեժիսորներ
Կատեգորիա:Հայ սցենարիստներ
Կատեգորիա:Ստեղծագործական կեղծանուններ